31992D0489
L 293/18
JURNALUL OFÍCIAL AL UNIUNII EUROPENE
DECIZIA CONSILIULUI
din 5 octombrie 1992
privind încheierea Acordului internațional din 1989 privind iuta și articolele din iută
(92/489/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 113 și 116,
având în vedere propunerea Comisiei,
întrucât Comunitatea și statele membre, în temeiul Deciziei nr. 91/51/CEE (1), au semnat Acordul internațional din 1989 privind iuta și articolele din iută și au notificat, cu excepția Portugaliei, aplicarea cu titlu provizoriu a acestuia, în așteptarea îndeplinirii procedurilor interne necesare aprobării acordului;
întrucât numărul de guverne necesar și procentul importurilor nete indicate în articolul 40 alineatul (1) pentru intrarea în vigoare definitivă a acordului menționat anterior au fost depășite;
întrucât toate statele membre și-au exprimat intenția de a aproba acordul;
întrucât este necesară în prezent aprobarea acordului și întrucât Comunitatea și statele membre, acționând simultan, notifică Secretarului General al Organizației Națiunilor Unite aprobarea dată acordului,
DECIDE:
Articolul 1
Acordul internațional din 1989 privind iuta și articolele din iută se aprobă în numele Comunității.
Comunitatea și statele membre, imediat după îndeplinirea procedurilor interne necesare în acest scop, acționând simultan, notifică Secretarului General al Organizației Națiunilor Unite aprobarea Acordului internațional din 1989 privind iuta și articolele din iută în calitate de membri importatori, în conformitate cu articolul 37.
Textul acordului se anexează la Decizia 91/51/CEE.
Articolul 2
Președintele Consiliului este autorizat să desemneze persoana abilitată să procedeze la depunerea instrumentului de aprobare în numele Comunității.
Adoptată la Luxemburg, 5 octombrie 1992.